nahid-hub/BLUGE-bengali-wikipedia-section-title-prediction huggingface dataset:
১৯৫৬ সালে অনুষ্ঠিত পাকিস্তানের কমিউনিস্ট পার্টির পূর্ব পাকিস্তান প্রাদেশিক সম্মেলনে ১২ সদস্যবিশিষ্ট পার্টির পূর্ব পাকিস্তান প্রাদেশিক কমিটি নির্বাচিত করা হয়। সেই কমিটির সদস্য ছিলেন সুখেন্দু দস্তিদার। ১৯৬৭ — ৬৮ সালে পূর্ব পাকিস্তানের কমিউনিস্ট পার্টির পূর্ব পাকিস্তান শাখায় চীন-সোভিয়েত ভাঙনের প্রেক্ষাপটে ভাঙন দেখা দেয়। 

১৯৬৭ সালে ১-৩ অক্টোবর ১ম কংগ্রেসে মার্কসবাদ, লেনিনবাদ, মাও সেতুং এর চিন্তাধারাকে আদর্শিক ভিত্তি হিসাবে গ্রহণ করে কমরেড সুখেন্দু দস্তিদার, কমরেড মোহাম্মদ তোয়াহার নেতৃত্বে পূর্ব পাকিস্তান কমিউনিস্ট পার্টি (এম-এল) প্রতিষ্ঠিত হয়। সুখেন্দু দস্তিদার ১ম কংগ্রেসে ৯ সদস্যবিশিষ্ট নির্বাচিত কেন্দ্রীয় কমিটির সাধারণ সম্পাদক নির্বাচিত হন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. বাংলাদেশের সাম্যবাদী দলে
titleC. রাজনৈতিক জীবন
titleD. পাকিস্তানের কমিউনিস্ট পার্টিতে
উত্তর: titleD
রামু উপজেলার সম্পূর্ণ মধ্যাংশে চাকমারকূল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের উত্তরে জোয়ারিয়ানালা ইউনিয়ন, পূর্বে জোয়ারিয়ানালা ইউনিয়ন ও ফতেখাঁরকূল ইউনিয়ন, দক্ষিণে রাজারকূল ইউনিয়ন ও দক্ষিণ মিঠাছড়ি ইউনিয়ন এবং পশ্চিমে কক্সবাজার সদর উপজেলার ঝিলংজা ইউনিয়ন ও পাটালি মাছুয়াখালী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. অবস্থান ও সীমানা
titleC. হাট-বাজার
titleD. শিক্ষা ব্যবস্থা
উত্তর: titleB
পাঁচলা ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল: বনহরিশপুর, চারা-পাঁচলা, জলবিশ্বনাথপুর, সাহাপুর, বেলডুবি, দেউলপুর, জুজারসাহা, সুভারারা, বিকিহাকোলা, গঙ্গাধরপুর ও পাঁচলা। ব্লকের শহরাঞ্চল বিকিহাকোলা, বেলডুবি, জলা কেন্দুয়া, গাববেড়িয়া, পানিয়ারা, পাঁচলা, সাহাপুর সেন্সাস টাউন সাতটি নিয়ে গঠিত। ব্লকটি পাঁচলা থানার অধীনস্থ। ব্লকের সদর বিকিহাকোলা।

সঠিক অনুচ্ছেদ শিরোনাম কোনটি?
titleA. পাঁচলা ব্লক
titleB. সাঁকরাইল ব্লক
titleC. বিধানসভা কেন্দ্র
titleD. জগৎবল্লভপুর ব্লক
উত্তর: titleA
সিপিআই (মাওবাদী) প্রত্যাখ্যান করেছে তাঁদের উল্লেখিত "প্রথাগত বুর্জোয়া গণতন্ত্রে" "যোগদানের" বিষয়টি এবং গেরিলা যুদ্ধের উপর ভিত্তি করে দীর্ঘায়িত সশস্ত্র সংগ্রামের মাধ্যমে রাজনৈতিক ক্ষমতায় অধিষ্ঠিত করার উপর জোর দেয়। এই কলাকৌশল গ্রামাঞ্চলে এবং দূরবর্তী এলাকায় ভিত্তি গড়ে তোলা এবং প্রথমে তাদের গেরিলা জোনে রূপান্তরিত করে, এবং তারপর শহরগুলি ঘিরে "মুক্ত অঞ্চল" হিসেবে রূপান্তর করে।

মাওবাদীদের ব্যবহৃত সামরিক অস্ত্রসস্ত্রসমূহ, যেসব বেশ কয়েকবার ধরা পড়েছে, সেগুলো হচ্ছে আরডিএক্স তার, গিলগাইয়েট স্টিক, ডেটোনেটর, দেশে তৈরি অস্ত্র, আইএনএসএএস রাইফেল, একে-৪৭, এসএলআর এবং ইমপ্রোভাইজড বিস্ফোরক ডিভাইস। মাওবাদীদেরকে অভিযোগ করা হয় যে তারা চীন, মিয়ানমার ও বাংলাদেশের মাধ্যমে অস্ত্র পরিচালনা করছে। এ প্রসঙ্গে গণপতি বলেন, "আমাদের অস্ত্র প্রধানত স্বদেশে তৈরি। আমরা যে সমস্ত আধুনিক অস্ত্র ব্যবহার করি সেগুলো প্রধানত সরকারী বাহিনী থেকে দখল করা যখন আমরা তাদের আক্রমণ করি।"

সিপিআই (মাওবাদী) এর সাধারণ সম্পাদক বলছেন যে তারা আধা-সামরিক বাহিনী ও পুলিশ বাহিনীতে "নিচু স্তরের কর্মচারীদের" কাছে আহবান জানান যে তারা যেন তাঁদেরকে আক্রমণ না করে, বরং "জনসাধারণের সাথে হাত মিলিয়ে" এবং "সচেতনভাবে" তাঁদের অস্ত্রগুলোকে তাদের মাথার দিকে ঘুরিয়ে দিতে যাদেরকে মাওবাদীরা "প্রকৃত শত্রু" বলে মনে করে। তারা আরও দাবি করে যে, "কেবলমাত্র যখন সরকারি বাহিনীগুলো অস্ত্রসহ আমাদেরকে [মাওবাদীদেরকে] আক্রমণ করতে আসে তখন আমরা আত্মরক্ষায় আক্রমণ করতে পারি।" ঝাড়খন্ডে, পুলিশ বিভিন্ন জায়গা থেকে পোস্টার উদ্ধার করেছে, যেগুলোতে লেখা ছিলো, "পুলিশ যেন গ্রিন হান্ট অপারেশন থেকে দূরে থাকে এবং দরিদ্রের বন্ধু হওয়ার চেষ্টা করে। পুলিশ জওয়ান, সিনিয়র কর্মকর্তাদের আদেশ মান্য করবেন না, পরিবর্তে জনগণের সেনাবাহিনীতে যোগ দিন।"

সঠিক অনুচ্ছেদ শিরোনাম কোনটি?
titleA. কৌশল
titleB. প্রকাশনা বিভাগ
titleC. সামরিক কলা এবং কৌশল
titleD. পলিটব্যুরো
উত্তর: titleC
বাঙালি জনগণ রাজ্যের বৃহত্তম অ-উপজাতি সম্প্রদায়ের প্রতিনিধিত্ব করে। এর ফলে, বাংলার সংস্কৃতিটি রাজ্যের প্রধান সংস্কৃতি। প্রকৃতপক্ষে অনেক উপজাতীয় পরিবার, বিশেষ করে যারা অভিজাত শ্রেণিভুক্ত এবং শহুরে বসবাস করে, তারা তাদের আদিবাসী সাংস্কৃতিক প্রথাগুলির তুলনায় বেশি করে বাঙালি সংস্কৃতির সাথে জড়িত। ত্রিপুরা রাজারা সময়ে বাংলা সংস্কৃতিতে বিশেষত সাহিত্য, এবং বাংলা ভাষার আদালতের ভাষা ছিল। নোবেল বিজয়ী বাঙালি কবি রবীন্দ্রনাথ ঠাকুর রাজাদের সঙ্গে বন্ধুত্বপূর্ণ বন্ধুত্বপূর্ণ ছিলেন। বাংলা সংস্কৃতির উপাদান যেমন, বাংলা সাহিত্য , বাংলা সঙ্গীত, এবং বাঙালি রন্ধনপ্রণালী বিশেষ করে রাজ্যের শহুরে এলাকায় খুবই জনপ্রীয়।

সঠিক অনুচ্ছেদ শিরোনাম কোনটি?
titleA. বাঙালি সংস্কৃতি
titleB. সঙ্গীত ও নৃত্য
titleC. খেলাধুলা
titleD. হস্তশিল্প
উত্তর: titleA
২০০৮ সালে টেলিভিশন ধারাবাহিক "রাজপথ"-এর সাথে তার ছোটপর্দার কর্মজীবনের যাত্রা শুরু করেছিলেন। তারপর তিনি স্টার জলসায় প্রচারিত "ওগো বধূ সুন্দরী" ধারাবাহিকে কাজ করেন। তিনি টেলিভিশনের ধারাবাহিক "অদ্বিতীয়া"তে কর্মজীবনের সাফল্য অর্জন করেছেন, যা স্টার জলসায় প্রচারিত হয় এবং অভিনেত্রী সমালোচকদের কাছ থেকে ইতিবাচক সারা পান। ২০১৮ সালে শুরু হওয়া "ভূমিকন্যা" ধারাবাহিকে কাজ করেন সোহিনী সরকার। এই ধারাবাহিকটি পরিচালনা করেন অরিন্দম শীল।

সঠিক অনুচ্ছেদ শিরোনাম কোনটি?
titleA. টেলিভিশন ধারাবাহিক
titleB. চলচ্চিত্র
titleC. প্রাথমিক জীবন
titleD. কর্মজীবন
উত্তর: titleA
জেমি বার্টলেট টেলিগ্রাফের একজন সাংবাদিক এবং টেক ব্লগার এবং তিনি ইউনিভার্সিটি অব সাসেক্স এর সাথে সংযুক্ত সেন্টার ফর দ্য এনালাইসিস অফ সোশ্যাল মিডিয়া ফর ডেমোস এর পরিচালক। তার বই "ডার্ক নেট",  এতে বার্টলেট ডার্কনেট জগত এবং বিভিন্ন প্রেক্ষাপটে মানুষের আচরনের উপর এর প্রভাব নিয়ে বর্ণনা করেছেন। উদাহরণস্বরূপ, বইটি একজন যুবতীর একটি কাহিনী দিয়ে শুরু করা হয়, সে যুবতী অনলাইনে নগ্ন হওয়ার মাধ্যমে ইতিবাচক প্রতিক্রিয়া পেতে চায় এবং আত্ম সম্মান গড়ে তুলতে চায়। ঘটনাচক্রে তাকে পাওয়া যায় সোশ্যাল মিডিয়া সাইটে, যেখানে তার পরিবার এবং বন্ধুরা তার নগ্ন ছবিতে প্লাবিত হয়ে পড়েছিলো। এই গল্প বিভিন্ন মানবিক আচরণকে তুলে ধরে, যা ডার্কনেট অনুমোদন দেয়।কিন্তু পাঠককে এটাও মনে করিয়ে দেয় কিভাবে ডার্কনেটের মতো আবৃত নেটওয়ার্কে যোগদান করার মাধ্যমে একটি বৃহৎ ওয়েব থেকে আলাদা হয়ে যেতে হয়। বার্টলেট এর প্রধান উদ্দেশ্য হল ডার্কনেট নিয়ে অনুসন্ধান করা এবং সমাজের উপর এর প্রভাব সম্পর্কে জানা। তিনি বিভিন্ন উপ-সংস্কৃতির অনুসন্ধান করেন, যার মধ্যে কিছুর সমাজের প্রতি ইতিবাচক ইতিবাচক প্রভাব রয়েছে এবং কিছুর নেতিবাচক.

জুন ২০১৫ এ বার্টলেট বিষয়টিকে আরো পরীক্ষা করে একটি টেডটক দেন। তার কথার শিরোনাম দেয়া হয়েছিলো  "কিভাবে রহস্যময় ডার্কনেট যাচ্ছে মূলধারায়", একটি ওয়েবসাইটের উদাহরন দিতে গিয়ে তিনি সিল্ক রোডকে দেখান এবং এটি শ্রোতাদের সামনে ডার্কনেটের পিছনের ধারণাকে তুলে ধরে। তিনি বৃহত্তর বাণিজ্যিক ওয়েবের ভোক্তা সাইট গুলোর সাথে ডার্কওয়েবের সাইট গুলোর ডিজাইনের সাদৃশ্যতা তুলে ধরেন। তারপর তিনি কিভাবে একটি অপারেটিং সিস্টেম অনিশ্চিত হতে পারে, তার উদাহরন দেখান। তিনি বিশ্বাস করেন যে, ডার্কনেটে সেসব উচ্চ ঝুঁকি সম্পন্ন মার্কেট মূলত নতুন প্রযুক্তির জন্ম দেয়, যা ভবিষ্যতে সকল মার্কেটের ক্ষেত্রে প্রয়োগ করা যেতে পারে। যেহেতু তিনি উল্লেখ করেছেন, বিক্রেতারা সবসময়ই পাশাপাশি পৌঁছানো এবং নিজেদের রক্ষা করার জন্য নতুন উপায় ভেবে চলেছে, ফলে ডার্ক নেট হয়ে উঠেছে বিকেন্দ্রীভূত, আরো গ্রাহক বন্ধুত্বপূর্ণ, সমালোচনা করা কঠিন এবং আরো উদ্ভাবনী। যেহেতু আমাদের সমাজ অনলাইনে নিজের গোপনীয়তা বজায় রাখা নিয়ে আরো উপায় খুঁজে চলেছে, সেহেতু ডার্কনেটে ঘটে চলা উপায় গুলো শুধু উদ্ভাবনীই নয়, কিন্তু বাণিজ্যিক অনলাইন ওয়েবসাইট এবং বাজারের ক্ষেত্রে ভীষণ উপকারী হতে পারে।

সঠিক অনুচ্ছেদ শিরোনাম কোনটি?
titleA. ফিশিং এবং স্ক্যাম
titleB. জালিয়াতি সেবা
titleC. বিটকয়েন সেবা
titleD. জেমি বার্টলেট
উত্তর: titleD
হিমালয়ের গঙ্গোত্রী হিমবাহ থেকে উৎপন্ন গঙ্গা নদী রাজশাহী জেলা দিয়ে বাংলাদেশে প্রবেশ করে, এখান থেকে নদীটি পদ্মা নাম ধারণ করেছে। গঙ্গার অন্য শাখাটি ভাগীরথী নামে ভারতে হুগলীর দিকে প্রবাহিত হয়। উৎপত্তিস্থল হতে ২২০০ কিলোমিটার দূরে গোয়ালন্দে যমুনা নদীর সাথে মিলিত হয়ে মিলিত প্রবাহ পদ্মা নামে আরো পূর্ব দিকে চাঁদপুর জেলায় মেঘনা নদীর সাথে মিলিত হয়েছে। সবশেষে পদ্মা-মেঘনার মিলিত প্রবাহ মেঘনা নাম ধারণ করে দক্ষিণে বঙ্গোপসাগরের সাথে মিলিত হয়।

সঠিক অনুচ্ছেদ শিরোনাম কোনটি?
titleA. দৈর্ঘ্য
titleB. সাহিত্যে পদ্মা নদী
titleC. গতিপ্রকৃতি
titleD. উপনদী এবং শাখানদী
উত্তর: titleC
দুই বিশ্বযুদ্ধের মাঝামাঝি সময়কালে হেনড্রেন সর্বাপেক্ষা সেরা ইংরেজ ব্যাটসম্যানের মর্যাদা উপভোগ করেন। এ সময়ে তিনি ৫১ টেস্টে অংশ নিয়ে ৪৭.৬৩ গড় রান তোলেন। স্যার জ্যাক হবস ও ফ্রাঙ্ক ওলি’র পর প্রথম-শ্রেণীর ক্রিকেটে তৃতীয় সর্বোচ্চ ৫৭,৬১১ রান সংগ্রহ করেন। এছাড়াও, দলীয় সঙ্গী হবসের পর ১৭০ সেঞ্চুরি করে সর্বকালের সেরাদের তালিকায় দ্বিতীয় অবস্থানে রয়েছেন। এরফলে তাকে 'সেরা ক্রিকেটার ও সেরা সঙ্গীরূপে' আখ্যায়িত করা হয়ে থাকে।

১৯২০-২১ মৌসুমে অ্যাশেজ সিরিজে অংশগ্রহণের লক্ষ্যে তাকে দলে অন্তর্ভূক্ত করা হয়। সিডনি টেস্টের মাধ্যমে তার অভিষেক ঘটে। দ্বিতীয় ইনিংসে ৫৮ রান করলেও অস্ট্রেলিয়া দল ৩৭৭ রানের বিশাল ব্যবধানে জয় পায়। ঐ সিরিজে তিনি আরও দু'টি অর্ধ-শতক করেন। ফলশ্রুতিতে ১৯২১ সালে ফিরতি অ্যাশেজে একই দলের বিপক্ষে খেলেন। কিন্তু চার ইনিংসে মাত্র ১৭ রান তুলে ব্যর্থতার ষোলকলা পূরণ করেন।

১৯২৩ সালে হেনড্রেন তার সেরা সময় অতিবাহিত করেন। ঐ মৌসুমে ১৩ সেঞ্চুরি সহযোগে ৩,০১০ রান তোলেন। এরফলে পরের বছর ইংল্যান্ড দলে পুণরায় খেলার জন্য ডাক পান ও দক্ষিণ আফ্রিকার বিপক্ষে ১৩২.৬৬ গড় রান তোলেন। এরপর ১৯২২ থেকে ১৯২৮ মেয়াদে প্রত্যেক বছরই তিনি ৫৬-এর অধিক গড়ে রান তুলেছিলেন। এছাড়াও, ১৯২২ ও ১৯২৮ সালে তিনি পুণরায় ১৩ সেঞ্চুরি হাঁকান। শেষ বছরটিতে তিনি তার মৌসুমের সর্বোচ্চ ৩,৩১১ রান করেন।

সঠিক অনুচ্ছেদ শিরোনাম কোনটি?
titleA. অবসর
titleB. খেলোয়াড়ী জীবন
titleC. সম্মাননা
titleD. প্রারম্ভিক জীবন
উত্তর: titleB
পরবর্তী কালে, কেদার ও চাঁদের সাথে ঈসার বন্ধুত্ব শত্রুতায় পরিণত হয়| এর কারণরূপে ঈসা খায়ের চাঁদের বিধবা কন্যা স্বর্ণমনি বা স্কর্ণময়ীকে ছলপূর্বক বিবাহ করাকে ধরা হয়| স্বর্ণময়ীর রূপ দেখে মোহিত হয়ে পড়েন ঈসা খাঁ। বিয়ে করতে চাইলেন বিধবা স্বর্ণময়ীকে। পিতা চাঁদ রায় আর কেদার রায় দুজনেই ভয়াবহ ক্ষেপে উঠলেন অমন কথা শুনে। কেদার রায় আর ঈসা খাঁর বন্ধুত্ব সেখানেই শেষ। ঈসা খাঁ কিন্তু প্রস্তাব দিয়েই বসে থাকলেন না। একদিন যাত্রা পথে আক্রমন করে স্বর্ণময়ীকে তুলে নিয়ে যায়। তার নাম হল সোনাবিবি। অনেকে বলে সেই স্বর্ণময়ী বা সোনাবিবির নামেই ঈসা খাঁর রাজধানীর নাম সোনারগাঁ। ঈসা এনায়ৎ খানকে দূতরূপে পাঠিয়েছিলেন চাঁদ রায়ের কাছে পত্র প্রেরণ করতে, যাতে ঈসা তার কণ্যার পাণিগ্রহণের প্রস্তাব রেখেছিলেন| এর ফলে ক্রুদ্ধ ভ্রাতৃদ্বয় ঈসা খানের কলাগাছিয়া দুর্গ আক্রমণ করে বিধ্বস্ত করেন| সেখান থেকে ঈসা পলায়ণ করে ত্রিবেণী দুর্গে চলে যান| বলা হয় যে এসময়ই কেদার ও চাঁদের কুলগুরু শ্রীমন্ত খাঁ(ভট্টাচার্য) স্বর্ণমণিকে ছলপূর্বক ইসার হাতে সমর্পন করেন| শ্রীমন্তের প্রতিহিংসাপরায়ণতার কারণ ছিল তার পরিবর্তে এক দেবল ব্রাহ্মণকে কেদার-চাঁদ ভ্রাতৃদ্বয়ের গুরু রূপে গ্রহণ করা|

তীব্র সংঘাত হেতু কেদার রায় ঈসা খানের একের পর এক অঞ্চল বিধ্বস্ত ও করায়ত্ত করতে থাকেন| চাঁদ রায় শ্রীমন্তের বিশ্বাসঘাতকতা ও নিজ কন্যার ঈসা কর্তৃক তার রাজধানী তথা সোনারগাঁ এর খিজিরপুরে (বর্তমানে হাজিগঞ্জ) বন্দী হওয়ার ঘটনা শুনে শোকাহত হন এবং কিছুকালের মধ্যেই হৃদরোগে তার দেহাবসান ঘটে| কেদার অগ্রজের মৃত্যুর ফলে শোকে কিছুকাল রাজকার্য থেকে বিরত থাকেন| মন্ত্রী রঘুনন্দন চৌধুরী এই অল্প সময় দক্ষতার সাথে রাজ্য চালান| ঈসা খানকে তার জীবৎকাল পর্যন্ত বারবার কেদারের আক্রমণের সম্মুখীন হতে হয়েছিল। আরাকান রাজের সাথে যুদ্ধে কেউ কাউকে সাহায্য করলেন না|

সঠিক অনুচ্ছেদ শিরোনাম কোনটি?
titleA. ঈসা খাঁর সাথে শত্রুতা
titleB. দস্যু দমন ও মোগলদের সাথে যুদ্ধ
titleC. নৌবাহিনী
titleD. মৃত্যু
উত্তর: titleA
উইলিয়াম হেনরি হর্নবি'র ছয় সন্তানের অন্যতম ছিলেন তিনি। তার বাবা উইলিয়াম হর্নবি তুলা কারখানার স্বত্ত্বাধিকারী ও ল্যাঙ্কাশায়ার এন্ড ইয়র্কশায়ার রেলওয়ের পরিচালকসহ ১৮৫৭ থেকে ১৮৬৫ সময়কালে ব্ল্যাকবার্নের সংসদ সদস্য ছিলেন।

তার ভ্রাতৃদ্বয় এডওয়ার্ড ও হ্যারি যথাক্রমে ১৮৬৯ থেকে ১৮৭৪ এবং ১৮৮৬ থেকে ১৯১০ সাল পর্যন্ত সংসদ সদস্যের দায়িত্ব পালন করেছেন। এছাড়াও এডওয়ার্ড ও অন্য ভাই সেসিল প্রথম-শ্রেণীর ক্রিকেটে অংশ নিয়েছেন।

আলবার্ট হ্যারো স্কুলে অধ্যয়ন করেন। সেখান থেকে ফিরে এসে ল্যাঙ্কাশায়ারে অবস্থিত পারিবারিক ব্যবসায় যোগ দেন।
হ্যারোতে অবস্থানকালে তার পরিবার ন্যান্টউইচের শ্রিউব্রিজ হল এলাকায় স্থানান্তরিত হন।

সঠিক অনুচ্ছেদ শিরোনাম কোনটি?
titleA. প্রশাসনে সম্পৃক্ততা
titleB. দেহাবসান
titleC. প্রারম্ভিক জীবন
titleD. ব্যক্তিগত জীবন
উত্তর: titleC
ব্ল্যান্ডের পরিচিতি আসে মূলতঃ তার ফিল্ডিংয়ের কারণে। তিনি তার সময়কালে সেরা কভার ফিল্ডারের মর্যাদা পেয়েছেন। কখনোবা তাকে সেরা ফিল্ডারের আসনে বসানো হয়ে থাকে। পুরো খেলায় তৎপরতা দেখিয়ে খেলার মোড় ঘুরাতে সক্ষমতা দেখিয়েছেন।

বুলাওয়েতে জন্মগ্রহণকারী কলিন ব্ল্যান্ড ক্রিকেটের ইতিহাসে অন্যতম সেরা কভার অঞ্চলে ফিল্ডিংকারীর মর্যাদা লাভ করেছেন। গতি, ভারসাম্য রক্ষা ও বলকে উইকেটের দিকে ইপ্সিত লক্ষ্যে পাঠানোয় তার জুড়ি মেলা ভার। এরজন্যে তাকে ক্রমাগত একটি স্ট্যাম্পে লক্ষ্য নিয়ে অনুশীলন কার্য সম্পন্ন করতে হয়েছিল। তার এ কর্মকাণ্ড পরবর্তীতে ১৯৯০-এর দশকে বিখ্যাত দক্ষিণ আফ্রিকান ক্রিকেটার জন্টি রোডসের মাঝে দেখা যায়। তবে, ব্যাট হাতে তেমন সফলতা না পেলেও একাকী ফিল্ডিংয়ে অতিরিক্ত ২০ থেকে ৩০ রান আটকিয়ে দলে গুরুত্বপূর্ণ ভূমিকা পালন করেছেন। ব্যাট হাতে অনেক সময় বোলারের মাথার উপর দিয়ে সীমানায় নিয়ে যেতে সক্ষমতা দেখান।

সঠিক অনুচ্ছেদ শিরোনাম কোনটি?
titleA. খেলার ধরন
titleB. মূল্যায়ন
titleC. প্রারম্ভিক জীবন
titleD. খেলোয়াড়ী জীবন
উত্তর: titleA
২০১১ সালের আদমশুমারি অনুযায়ী লোহাগাড়া উপজেলার সাক্ষরতার হার ৪৯.২%। এ উপজেলায় ১টি কামিল মাদ্রাসা, ৩টি ডিগ্রী কলেজ (২টিতে অনার্স কোর্স সহ), ৯টি ফাজিল মাদ্রাসা, ১টি টেকনিক্যাল কলেজ, ১টি স্কুল এন্ড কলেজ, ১টি আলিম মাদ্রাসা, ২৫টি মাধ্যমিক বিদ্যালয়, ১৮টি দাখিল মাদ্রাসা, ২টি কওমী মাদ্রাসা, ১০টি নিম্ন মাধ্যমিক বিদ্যালয়, ১০৫টি প্রাথমিক বিদ্যালয়, ৪৩টি এবতেদায়ী মাদ্রাসা ও ৩০টি কিন্ডারগার্টেন রয়েছে।

সঠিক অনুচ্ছেদ শিরোনাম কোনটি?
titleA. মুক্তিযুদ্ধের ঘটনাবলী
titleB. শিক্ষা
titleC. হাট-বাজার ও মেলা
titleD. অর্থনীতি
উত্তর: titleB
তিনি ৩৩৬ হিজরির রজব মাসে মুতাবেক ৯৩৮ খ্রিস্টাব্দে জানুয়ারি-ফেব্রয়ারি মাসে 'ইসফাহান'-এ জন্ম গ্রহণ করেন । তার পুরো নাম "আহমাদ ইবন্ আবদিল্লাহ ইবন্ ইসহাক ইবন্ মুসা ইবন্ মিহরান আশ-শাফিঈ আল-ইসফাহানী" । তার বংশের মধ্যে তার দাদাই প্রথম ইসলাম গ্রহণ করেছিলেন । 
পরবর্তীতে তিনি একজন পরহেজগার মুত্তাকী ও আধ্যাত্ম সাধনায় একজন সুবিখ্যাত সুফি ব্যক্তিত্বে পরিগণিত হন । আবু নাঈম আল-ইসফাহানীর পিতাও একজন ইসলামি বিজ্ঞ সুপন্ডিত ছিলেন ।

সঠিক অনুচ্ছেদ শিরোনাম কোনটি?
titleA. জ্ঞানার্জন
titleB. মৃত্যু
titleC. তথ্যসূত্র
titleD. জন্ম ও বংশ
উত্তর: titleD
প্রথম অধ্যায় ৩৪৩ নং এবং ৩৪৪ নং নিবন্ধগুলি অন্তর্ভুক্ত করে এবং ভারতের দুটি সরকারি ভাষা - দেবনাগরী লিপিতে রচিত হিন্দি এবং ইংরাজির জন্য স্থির করে। এটি আরও লিখেছে যে ভারতীয় সংখ্যাগুলির আন্তর্জাতিক রূপটি সরকারি সংখ্যার ব্যবস্থা হিসাবে ব্যবহার করা উচিত। এটি ভারতের সরকারি ভাষা হিসাবে ইংরেজির চেয়ে হিন্দির প্রয়োগ ও প্রগতিশীল ব্যবহারকে সমর্থন করার জন্য ভারতের রাষ্ট্রপতির উপর একটি দায়িত্বও বজায় রেখেছে, পাশাপাশি ভারতে সরকারি উদ্দেশ্যে ইংরেজি ব্যবহারের উপর বিধিনিষেধ আরোপের ক্ষমতাও দেয়। সংবিধান প্রতিষ্ঠার সময় থেকে হিন্দি ভাষা দ্বারা ইংরেজিকে প্রতিস্থাপন করার জন্য ভারতের রাষ্ট্রপতিকে পনের বছরের সময় দেওয়া হয়, এখনও এই অধিকার প্রয়োগ করা হয়নি। অধ্যায়ে আরও লেখা হয়েছে যে পূর্বে উল্লিখিত দায়িত্বগুলি রাষ্ট্রপতি কর্তৃক পরিচালিত হয়েছে তা নিশ্চিত করে লোকসভা (নিম্নকক্ষ) থেকে ২০ জন এবং রাজ্যসভা (উচ্চকক্ষ) থেকে ১০ জন মোট ৩০ জন লোকের সমন্বয়ে একটি কমিটি গঠন করা উচিত।

সঠিক অনুচ্ছেদ শিরোনাম কোনটি?
titleA. চতুর্থ অধ্যায় - বিশেষ আদেশপত্র
titleB. প্রথম অধ্যায় - ইউনিয়নের সরকারি ভাষা
titleC. তৃতীয় অধ্যায় - সুপ্রিম কোর্ট, উচ্চ আদালত ইত্যাদির ভাষা
titleD. দ্বিতীয় অধ্যায় - আঞ্চলিক ভাষা
উত্তর: titleB
কোচার এর বাবা জ্যাকব আলেকজান্ডার কোচার (১৮১৪-১৮৯৩), ছিলেন সাত ভাই বোনের মধ্যে ষষ্ঠ। তার বাবা স্যামুয়্যেল কোচার পেশায় ছিলেন একজন কাঠমিস্ত্রি। তার মায়ের নাম ছিল বারবারা সাটার (১৭৭২-১৮৪৯)।

জ্যাকব আলেকজান্ডার ছিলেন একজন রেলওয়ে ইঞ্জিনিয়ার তিনি ১৮৪৫ সালে সুইজারল্যান্ডের বার্ডফে চলে আসেন তার ইঞ্জিনিয়ারিং চাকরির সুবাদে। সেখানে তাকে সড়ক এবং জল সম্পদের প্রধান ইঞ্জিনিয়ার হিসেবে পদায়ন করা হয় । ৩৪ বছর বয়সে তিনি তার পরিবারকে নিয়ে রাজধানী বার্নে চলে আসেন ১৮৫৮ সালে তিনি স্বেচ্ছায় চাকরি থেকে অব্যাহতি নেন যার পূর্বেই তিনি বার্নে বেশ কিছু ইঞ্জিনিয়ারিং প্রজেক্ট সম্পাদন করেন।

থিওডোর কোচার এর মায়ের নাম ছিল মারিয়া কোচার ( ১৮২০-১৯০০)। তিনি ছিলেন খুবই ধর্মপরায়ন একজন মহিলা। তিনি মোরাভিয়ান চার্চ এর সাথে জড়িত ছিলেন। জ্যাকব আলেকজান্ডারের সাথে তার সংসারে তিনি ছিলেন পাচ পুত্র এবং এক কণ্যার জননী।

থিওডোর কোচার জন্ম নেন ২৫ আগস্ট ১৮৪১ সালে বার্নে। তার পরিবারের ধর্মীয় চিন্তার দরুন ১৬ সেপ্টেম্বর ১৮৪১ এ তাকে ব্যপ্টাইজ করা হয়। ১৮৪৫ তিনি পরিবারের সাথে বার্ডফে চলে আসেন দেখতে চলে আসেন সেখানে তিনি শিক্ষা জীবন শুরু করেন । কিছুকাল পরে তার পরিবার বার্ন শহরে চলে আসে যেখানে তিনি মাধ্যমিক ও উচ্চমাধ্যমিক বিদ্যালয়ে ( জার্মান> রিয়ালস্খুল এবং লিতারাতুরজিমনেশিয়াম) গমন করেন।যেখানে তিনি তার শ্রেণীতে প্রথম স্থান অধিকার করেছিলেন। মাধ্যমিক বিদ্যালয়ে থাকাকালীন সময়ে থিওডোর নানা বিষয়ে আগ্রহী হয়ে ওঠেন যার মধ্যে সবচেয়ে উল্লেখযোগ্য ছিল কলা এবং ভাষাতত্ব কিন্তু তিনি শেষ পর্যন্ত চিকিৎসক হওয়াকেই জীবনের লক্ষ্য হিসেবে বেছে নেন।

সঠিক অনুচ্ছেদ শিরোনাম কোনটি?
titleA. তার সম্মানে নামকরণ
titleB. থাইরয়েড গ্রন্থির শল্যচিকিৎসায় অবদান
titleC. জীবাণুমুক্ত শল্যচিকিৎসা বা সার্জারি
titleD. ছেলেবেলা
উত্তর: titleD
মরক্কোর জেবেল ইরহুদ প্রত্নতাত্ত্বিক সাইট থেকে ২০১৭ সালে প্রকাশিত "থার্মোলুমিনেসেন্স" পদ্ধতিতে সময় নির্ধারণ পরীক্ষার ফলাফল থেকে জানা যায় প্রায় ৩ লক্ষ বছর পুর্বে হোমো স্যাপিয়েন্স এর উত্থান ঘটেছিল। এর আগে সবচেয়ে পুরোনো নমুনাটি ছিল ২ লক্ষ বছর আগের, এগুলো ছিল প্রাগৈতিহাসিক সেই মানব প্রজাতির হাড়ের সংগ্রহবিশেষ যাদের একত্রে "ওমো রিমেইনস" বলা হয়। ১৯৬৭ থেকে ১৯৭৪ সাল পর্যন্ত ইথিওপিয়ার ওমো ন্যাশনাল পার্কে ক্ষননকার্য চালিয়ে এই হাড়ের সংগ্রহ পাওয়া যায়।

জুলাই ২০১৯ এ মানবতত্ত্ববিদগণ প্রতিবেদন করেন, দক্ষিণ গ্রীসের এপিডিমা গুহায় ২ লক্ষ ১০ হাজার বছর পুরোনো হোমো স্যাপিয়েন্সের এবং ১ লক্ষ ৭০ হাজার বছর পুরোনো হোমো নিয়ান্ডারথালেনসিস এর উপস্থিতির নমুনা পাওয়া গেছে যা পূর্বে প্রাপ্ত হোমো স্যাপিয়েন্সের ১ লক্ষ ৫০ হাজার বছরের নমুনার চেয়ে পুরোনো।

উত্থানের শুরু থেকেই প্রাচীন কালের আধুনিক এই মানব প্রজাতি পশ্চিম ইউরেশিয়া, মধ্য, দক্ষিণ ও পশ্চিম আফ্রিকায় নিজেদের বাসস্থান সপ্রসারিত করে। যখন ইউরেশিয়ায় এদের বসতি সম্প্রসারণ নিয়মিত ছিল না, তখনও মধ্য ও দক্ষিণ আফ্রিকায় এই প্রজাতির মানবের ব্যাপক সম্প্রসারণ হয়। আকুলিয়ান ধরনের পাথুরে যন্ত্রপাতি যুগের একদম শেষের দিকে সাব-সাহারান আফ্রিকায় মানব সম্প্রসারণ হয় প্রায় ১ লক্ষ ৩০ হাজার বছর আগে। পশ্চিম আফ্রিকায় এই মানব প্রজাতির সাথে বেশ দেরিতে প্রাগৈতিহাসিক বা আর্কাইক মানবের সহাবস্থানের নমুনা পাওয়া যায়, যা মোটামুটি ১২ হাজার বছর পুরোনো।

আধুনিক যুগে খোই-সান মানব সম্প্রদায়ের পূর্বপুরুষেরা দেড় লক্ষ বছর আগে বসতি সম্প্রসারণ করতে থাকে। অথবা ধারণা করা হয়, ২ লক্ষ ৬০ হাজার বছর আগে সম্প্রসারণ শুরু হয়। যার ফলে ১ লক্ষ ৩০ হাজার বছর পূর্বে মেরিন আইসোটোপ পর্ব ৫ এর ভয়াবহ ক্ষরার যুগ শুরু হবার মূহুর্তে আফ্রিকায় দুই প্রজাতির মানবগোষ্ঠী পাওয়া যায়। একটি হল দক্ষিণ আফ্রিকায় খোই-সানদের পূর্বপুরুষেরা যাদের জিনোমে হ্যাপ্লোগ্রুপ এল ও গ্রুপের মাইটোকন্ড্রিয়াল ডিএনএ বিদ্যমান ছিল, অন্যটি মধ্য/পূর্ব আফ্রিকায় বসবাস করতে থাকা বর্তমানের বাকি সকল মানবগোষ্ঠীর পূর্বপুরুষ, যাদের জিনোমে ম্যাক্রোহ্যাপ্লো গ্রুপ এল ওয়ান-সিক্স মাইতোকন্ড্রিয়াল ডিএনএ বিদ্যমান। ১ লক্ষ ২০ হাজার থেকে ৭৫ হাজার বছর পুর্বে পূর্ব আফ্রিকার দিকে এল ও গ্রুপের ডিএনএ বাহী মানব প্রজাতির একটি তাৎপর্যপূর্ণ অভিবাসন যাত্রা লক্ষ করা যায়।

আনুমানিক ১ লক্ষ ৩০ হাজার পূর্বে মধ্য আফ্রিকায় বর্তমানের আফ্রিকান পিগমি সম্প্রদায়ের পূর্ব পুরুষদের সম্প্রসারণ হয়। একেবারে সুনিশ্চিত করে বলতে গেলে ৬০ হাজার বছর পুর্বে এই সম্প্রসারণ হয়।

ফসিল নমুনার বিক্ষিপ্ততার কারণে এই সময়কালে আফ্রিকার পশ্চিমাঞ্চলের অবস্থা বলা কষ্টকর। ধারণ করা হয়, আনুমানিক ১ লক্ষ ৩০ হাজার বছর আগে হোমো স্যাপিয়েন্স পশ্চিম সাহেলিয়ান অঞ্চলে পোঁছায়। হোমো স্যাপিয়েন্স সংশ্লিষ্ট পশ্চিম আফ্রিকার সবগুলো প্রত্নতাত্ত্বিক সাইটের নমুনার বয়স ১ লক্ষ ৩০ হাজার বছরের পুরোনো নয়। আফ্রিকার অন্যান্য জায়গা থেকে আলাদাভাবে প্রাচীন মধ্য প্রস্তর যুগের সাইটগুলো নির্দেশ করে যে ১২ হাজার বছর পূর্বে এখানে প্রাচীন মানব প্রজাতির অস্তিত্ব ছিল এবং হোমো স্যাপিয়েন্সের সাথে তাদের আন্তঃপ্রজাতি প্রজনন হয়েছিল। 

সঠিক অনুচ্ছেদ শিরোনাম কোনটি?
titleA. ক্যারিবীয় দ্বীপপুঞ্জ
titleB. ওশেনিয়া
titleC. আর্কটিক
titleD. আফ্রিকা জুড়ে সম্প্রসারণ
উত্তর: titleD
বৃহস্পতির নিকটতম চারটি ক্ষুদ্র উপগ্রহের মধ্যে মেটিসের অবস্থান সবচেয়ে কাছে। জুপিটার গ্রহ থেকে প্রায় ১২৮,০০০ কিলোমিটার দূরত্বে বৃহস্পতির মূল রিঙে মেটিস প্রদক্ষিণ করে। বৃহস্পতির বিষুবরেখা থেকে মেটিসের নতি এবং কক্ষীয় উৎকেন্দ্রিকতা খুব সামান্য। জোয়ারের আকর্ষণের কারণে মেটিসের কক্ষপথের দীর্ঘতম অংশ বৃহস্পতির দিকে কিছুটা হেলানো। মেটিসের প্রদক্ষিণের দিক বৃহস্পতির প্রদক্ষিণের অনুরূপ। জোয়ারের কারণে উপগ্রহটির কক্ষপথে অপ্রতিসমতা তৈরি হয়েছে। যদি অ্যামালথী উপগ্রহের কক্ষপথের সমান ঘনত্ব মেটিসের কক্ষপথের হয়, তবে সেটি রোশ সীমার মধ্যে পড়বে। কিন্তু যেহেতু মেটিসের কক্ষপথ বিকৃত নয়, তাই তা রোশ সীমার ভিতরে না হলেও খুব কাছাকাছি হবে।

মেটিসের কক্ষপথ বৃহস্পতির খুব নিকটে হওয়ায় মেটিস থেকে বৃহস্পতিকে অতি বৃহৎ দেখায়। যেকোন মুহূর্তে মেটিস থেকে বৃহস্পতি গ্রহের ৩১% দেখা যায়। বৃহস্পতির উপগ্রহগুলোর মধ্যে মেটিসের গতি সবচেয়ে বেশি। এর বেগ ৩১.৫ কিমি/সেকেন্ড।

সঠিক অনুচ্ছেদ শিরোনাম কোনটি?
titleA. আবিষ্কার ও পর্যবেক্ষণ
titleB. বৃহস্পতির রিঙের সাথে সম্পর্ক
titleC. ভৌত বৈশিষ্ট্যসমূহ
titleD. কক্ষপথ
উত্তর: titleD
ভারতের শহুরে জনসংখ্যার দরিদ্রতম জনগোষ্ঠীর মধ্যে প্রসূতি মায়েদের মধ্যে খুব কমই পর্যাপ্ত যত্ন পেয়ে থাকে; গর্ভবতী মহিলাদের মধ্যে মাত্র ৫৪% অন্তত তিনটি প্রাক-প্রসবকালীন চেক-আপ বা স্বাস্থ্য পরিষেবার পরামর্শ পায় যেখানে বাকি এলাকার জন্য এই হার ৮৩%। দরিদ্রতম জনগোষ্ঠীর এক চতুর্থাংশেরও কম মায়েরা বিহারে (১২ শতাংশ), এবং উত্তরপ্রদেশে (২০ শতাংশ) পর্যাপ্ত প্রসূতি যত্ন পেয়েছেন, এবং মধ্য প্রদেশে (৩৮ শতাংশ), দিল্লি (৪১ শতাংশ), রাজস্থানে (৪২) শতাংশ), এবং ঝাড়খণ্ড (৪৮ শতাংশ) এই হার ৫০% এরও কম। বরঞ্চ দরিদ্রতম জনগোষ্ঠীর মধ্যে গর্ভাবস্থায় তিন বা ততোধিক প্রাক-প্রসবকালীন চেক-আপ নেওয়া মায়েদের অনুপাত পশ্চিমবঙ্গে (১ শতাংশ), মহারাষ্ট্রে (৭৩ শতাংশ) ভাল।

সঠিক অনুচ্ছেদ শিরোনাম কোনটি?
titleA. দ্রুত শহরায়ন ও অসামঞ্জস্য
titleB. অপুষ্টি
titleC. গ্রামীণ স্বাস্থ্য
titleD. মায়েদের স্বাস্থ্য পরিষেবায় অসামঞ্জস্য
উত্তর: titleD
এই ম্যাচের মধ্য দিয়ে বান্ডাবার্গ রাম স্টেডিয়াম বিশ্বের ৯০তম এবং অস্ট্রেলিয়ার নবম টেস্ট ভেন্যু হিসেবে অভিষিক্ত হয়। উইজডেন এর মতে, "...বৃষ্টি এই পিচের গুনমান নিয়ে প্রশ্ন তুলেছিল। বৃষ্টির ফলে পিচ সবুজাভ ছিল এবং যা অস্ট্রেলীয় ফাস্ট বোলারদের জন্য সুখবর ছিল।" যখন অস্ট্রেলিয়া টসে জিতে বাংলাদেশকে ব্যাট করতে পাঠায়, তখন আশঙ্কা ছিল যে বাংলাদেশকে ইনিংসে ১০০ করতে সংগ্রাম করতে হবে। ডারউইন এর চেয়ে গতিশীল উইকেটে হান্নান সরকার প্রত্যাশার চেয়ে ভাল খেলেন। তিনি ৯ বাউন্ডারিতে ৭৬ রান সংগ্রহ করেন। অস্ট্রেলীয় বোলারদের আক্রমণের ঘাটতির সুযোগে তিনি এবং হাবিবুল বাশার দ্বিতীয় উইকেট জুটিতে ১০৮ রান যোগ করেন। জাভেদ ওমর (২৬), হাবিবুল বাশার (৪৬) সানোয়ার হোসেন (৪৬) এবং খালেদ মাসুদ (৪৪) ভাল সূচনা করলেও বড় ইনিংস খেলতে না পারায় বাংলাদেশ দ্বিতীয় দিনের শুরুতে ২৯৫ রানে অল-আউট হয়ে যায়। ম্যাকগিল আরও একবার ৫ উইকেট নেন, যদিও গিলেস্পি ব্যতীত অন্যান্য বোলাররা সীমিত সফলতা লাভ করেন। ল্যাঙ্গার (১) শুরুতেই আউট হয়ে গেলেও হেইডেন (৫০) ও পন্টিং (৫৯) অর্ধশত রান করেন এবং তারা অস্ট্রেলিয়ার রানকে ২/১০৫ এ নিয়ে যান। পরে লেহম্যান ও ওয়াহ তাদের ডারউইন-এর ফর্ম বজায় রেখে এই টেস্টেও সেঞ্চুরি তুলে নেন। লেহম্যান ১৭৭ ও ওয়াহ ১৫৬ রান করেন। ওয়াহ এই সেঞ্চুরির ফলে ৩২ সেঞ্চুরি নিয়ে শচীন তেন্ডুলকর এর উপরে এবং শুধুমাত্র সুনীল গাভাস্কার (৩৪) এর পিছনে ছিলেন। লেহম্যান এর ইনিংসের ১০৫ রান যোগ হয় দ্বিতীয় দিনের চা বিরতি থেকে দিনের খেলা শেষ হওয়ার সময়ের মধ্যে। তিনি আউট হওয়ার পর মার্টিন লাভ নিজের ক্যারিয়ারের প্রথম শতক তুলে নেন। ১২৮ রানে দুই উইকেট নিয়ে শুধুমাত্র সানোয়ার হোসেন ১ এর অধিক উইকেট নিতে সক্ষম হন যদিও পরে সন্দেহভাজন বোলিং অ্যাকশনের দায়ে তাকে অভিযুক্ত করা হয়।"

হান্নান সরকার দ্বিতীয় ইনিংসেও অর্ধশত রান করেন। যদিও নিজের তৃতীয় ৫ উইকেট নিয়ে ম্যাকগিল এবং ৮ বলের মধ্যে ৩ উইকেট তুলে নিয়ে গিলেস্পি বাংলাদেশ দলের ইনিংসে ধস নামান। মাত্র ১৬৩ রানে অলআউট হওয়া সত্ত্বেও ওয়াহ মনে করেন যে "বাংলাদেশের ব্যাটিং, তৎকালীন ওয়েস্ট ইন্ডিজের ব্যাটিং এবং শারজায় পাকিস্তানের ব্যাটিং এর চেয়ে অনেক ভাল ছিল।" সিরিজে ২টি করে সেঞ্চুরি করা সত্ত্বেও লেহম্যান ও ওয়াহ এর বদলে ১৭ উইকেট নিয়ে সিরিজ সেরা হন ম্যাকগিল। কোচ ডেভ হোয়াটমোরও, ১ম টেস্টের পর হওয়া বাংলাদেশের উন্নতিতে সন্তুষ্ট ছিলেন।

সঠিক অনুচ্ছেদ শিরোনাম কোনটি?
titleA. পটভূমি
titleB. ২য় ওডিআই
titleC. ওডিআই সিরিজ
titleD. দ্বিতীয় টেস্ট
উত্তর: titleD
জুলাই ১৯৯৭ সালে চালু হয়েছিল, ৬৬-হেক্টর জায়গার উপর চাঙ্গি ব্যবসায়ী উদ্যানটি জুরং ইস্টের আন্তর্জাতিক ব্যবসায়ী উদ্যানটি জেটিসি কর্পোরেশনের দ্বিতীয় ব্যবসায়িক উদ্যান। চাঙ্গি ব্যবসায়ী উদ্যানের উচ্চ প্রযুক্তি ব্যবসা, ডেটা ও সফ্টওয়্যার উদ্যোগ, গবেষণা এবং উন্নয়ন বিভাগ এবং জ্ঞান সুবিধার নিবিড় সংমিশ্রণ রয়েছে।

চাঙ্গি ব্যবসায়ী উদ্যানটি চাঙ্গি বিমানবন্দর, এভিয়েশন ডিস্ট্রি-জোন এবং লজিস্টিক সুবিধার নিকটে অবস্থিত। এটি ব্যবসায়ের জন্য পরিবহন এবং সরবরাহ ব্যবস্থা সহজতর করে যা উল্লেখযোগ্য ব্যয় সাশ্রয়ের দিকে নিয়ে যায়।

ব্যবসায়িক উদ্যানটি সিঙ্গাপুর এক্সপোরও নিকটে, যা দক্ষিণ পূর্ব এশিয়ার অন্যতম বৃহৎ প্রদর্শনী কেন্দ্র এবং রেলপথে এক্সপো এমআরটি স্টেশন হয়ে সেন্ট্রাল ব্যবসায়ী ডিস্ট্রিক্টের সাথে যুক্ত আর রাস্তা দিয়ে প্যান আইল্যান্ড এক্সপ্রেসওয়ে এবং ইস্ট কোস্ট উদ্যানওয়ে সাথে যুক্ত।

২০১২ সালে ভবন নির্মাণের কাজ সম্পন্ন হয়েছে, চাঙ্গি ব্যবসায়ী উদ্যানের ৭১.০৭ হেক্টরের বৃহত অঞ্চলটি একটি মিশ্র-ব্যবহারিক উন্নয়ন প্রকল্প হিসাবে খোলা হয়। একটি খুচরা শপিংমল, অফিস বিল্ডিং এবং হোটেল বিল্ডিংয়ের এই প্রকল্পটি এসেন্ডাস ল্যান্ড এবং ফ্রেজারস সেন্টারপয়েন্টের মধ্যে একটি যৌথ উদ্যোগে হয়েছিল। প্রকল্পটির নির্মাণকাজ জাপানের সাধারণ নির্মাণ ঠিকাদার নাকানো কর্পোরেশন কর্তৃক গৃহীত হয়েছিল।

বিনিয়োগকারীরা জেটিসি কর্পোরেশন থেকে তাদের জমি ইজারা দিতে পারে।

সঠিক অনুচ্ছেদ শিরোনাম কোনটি?
titleA. সিবিপি আসতে হলে
titleB. চাঙ্গি ব্যবসায়ী উদ্যান বাস টার্মিনাল
titleC. শুরু করা
titleD. সিবিপি ব্যবসায়ের তালিকা
উত্তর: titleC